Isenthal

**Ìsìtall** (amtlich *Isenthal*) isch e politischi Gmeind im Kanton Üüri, Schwiiz.

## Geografi
Ìsìtall lit am Weschtufer vom Ürnersee imene Sitetal.

Rings ums Tal het’s hööchi Bäärge: Dr Gitschä, Dr Urirotstock, dr Wissigstock, dr Ruchstock, dr Chaiserstuel, dr Briise, Dr Schwalmis und dr Oberbauestock. A de Bäärge sind schöni Alpe.

Am See unde, vo dr Ìsìtallerbach us Delta het, isch dr Wyler *Islete*. Bim Doorff Ìsìtall chunt vo Süüde häär dr Chlitallerbach.

Under em Dorf derdure gaat d Autobahn&nbsp;A&nbsp;2 im Seelisbärgtunäll.

Vo dr Gmeindsflächi sind 27,9&nbsp;Prozänt landwirtschaftlichi Flächi, 26,2&nbsp;Prozänt Wald, 0,6&nbsp;Prozänt Sidligsflächi und 45,3&nbsp;Prozänt suschtigi Flächi.

Id Tääler ändedraaa chamä nume uber stotzigi Bärgwäägli: uber s Rot Grätli uf Ängelbärg, uber d Bannalper Schonegg un d Sinsgäuer Schonegg uf Oberrickäbach und Wolfäschiessä, und uber s Schteialper Jochli, s Hider Jochli un s Vorder Jochli uf Niderrickebach, Ämmettä und Beggeriäd.

D Nachburgmeinde vo Ìsìtall sind d Nidwaldner Gmeinde Wolfäschiessä, Beggeriäd und Ämmettä, d Ürner Gmeinde Selìsbäärg, Baawä, Seedorf und Ättighüüsä, d Obwaldner Gmeind Ängelbärg und im Oschte trennt dr Vierwaldstättersee Ìsìtall vo Flielä.

## Gschicht
Dr Ortsname vo Ìsìtall chun zum erschte Mal in ere Urkunde usem Jahr 1280 vor als *Yseltal*.

## Bevelkerig
Quälle: Bundesamt für Statistik 2005

Dr Üüsländeraateil isch 2010 bi 0,6&nbsp;Prozänt gläge.

## Religion
98,7&nbsp;% vo dr Iiwooner sind remisch-katholisch, 0,2&nbsp;% sind evangelisch-reformiert (Stand 2000).

## Politik
Bi dr Nationalraatswaale 2015 hät s das Ergebnis gää: SVP 28,0&nbsp;%, CVP 53,5&nbsp;%, GP 17,0&nbsp;%, Suschtigi 1,5&nbsp;%.

Dr Gmeindspräsident vo Ìsìtall isch dr Pirmin Bissig-Bissig (Stand 2016).

## Wirtschaft
D Arbetslosigkeit isch im Jaar 2011 bi 0,7&nbsp;% gläge.

## Sprach und Dialäkt
Bi dr Volkszellig 2000 hend vo de 539 Iiwohner 99,3&nbsp;Prozänt Tiitsch als Haiptsprach aaggää, die andere Franzesisch oder enanderi Sprache.

Dr heggschtalemannisch Dialäkt vo Ìsìtall ghert zue de Nidwaldner Mundarte. Sit 2016 gits z Isitall en «Mundartwääg»; dr Felix Aschwanden het vil drzue biiträit.

## Bilder

B-Isenthal-Kapelle-St-Jakob.jpg|d Kapelle St. Jakob
B-Isenthal-Altes-Pfarrhaus.jpg|ds alt Pfarrhüüs
IsentalStJakob2002.jpg|ds Grosstal
IsentalBiwaldalp2002.jpg|dr Berggaschthof Biwaldalp


## Literatür
* 
* Helmi Gasser: *Die Kunstdenkmäler des Kantons Uri,* Band 2: *Die Seegemeinden.* Hrsg. von der Gesellschaft für Schweizerische Kunstgeschichte GSK. Bern 1986 (Kunstdenkmäler der Schweiz Band 78), ISBN 3-7643-1811-2, S.&nbsp;269–316.
* Josef Schuler: *Isenthal – Dorferneuerung – Ein Generationenwerk.* Hrsg. von der Kulturkommission der Gemeinde Isenthal, 1999. Bezug: Gemeindekanzlei, 6461 Isenthal.
* Michael Walker: *Isenthal im Wandel der Zeiten 1840–1990*. Hrsg. von der Gemeinde Isenthal, Gasser Druck, Erstfeld 1991. Bezug: Gemeindekanzlei, 6461 Isenthal.
* Ernst Püntener u.&nbsp;a.: *Naturkundlicher Höhenweg Isenthal.* Hrsg. von der Arbeitsgruppe Naturkundliche Höhenwege Uri, Altdorf 2001. Bezug: Gemeindekanzlei, 6461 Isenthal.
* Eva-Maria Müller: *Erlebnis Gitschenen. Führer zu einer Alp in den Urner Bergen.* Hrsg. von Beatrice Herger, Gashaus Gitschenen, 2006. Bezug: Gemeindekanzlei, 6461 Isenthal.

## Weblink

* www.isenthal.ch
* Website vo dr Kulturkommission Isenthal

## Fuessnote